RESOLUCIÓN do 20 de novembro de 2003, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, do convenio colectivo da empresa Tratamiento Industrial de Aguas, S.A. (Trainasa) (centro de traballo EDAR Río Lagares).
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 16/01/2004

Visto o texto do convenio colectivo da empresa Tratamiento Industrial de Aguas, S.A. (Trainasa) (centro de traballo EDAR Río Lagares), con número de código 3603351, que tivo entrada nesta delegación provincial o día 13-11-2003, subscrito en representación da parte económica pola representación da empresa, e da parte social, polo delegado de persoal, en data 10-11-2003. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, obrante nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 20 de novembro de 2003.
Joaquín Macías Sánchez
Delegado provincial de Pontevedra
Convenio colectivo da empresa
Tratamiento Industrial de Aguas, S.A. (Trainasa)
Centro de traballo EDAR Río Lagares
Anos 2003, 2004 e 2005
Normas xerais
Artigo 1º.-Ámbito de aplicación.
Este convenio colectivo será de aplicación a todo o persoal adscrito ó centro de traballo EDAR Lagares en Vigo da empresa Tratamiento Industrial de Aguas, S.A. (Trainasa), contratista da explotación das instalacións da Edar Río Lagares, do colector de Margen de Ría, das estacións de Bombeo de Aguas
Residuais, EDAR de Teis e/ou outras instalacións que se adscriban ó contrato.
Artigo 2º.-Ámbito temporal.
Este convenio entrará en vigor o día da súa sinatura. Non obstante, os efectos económicos salariais terán vixencia desde o 1 de xaneiro de 2003. A duración deste convenio será de 3 anos, estendéndose ata o 31 de decembro de 2005.
Artigo 3º.-Denuncia.
Ambas partes consideran automaticamente denunciado este convenio ó termo da súa vixencia, é dicir, o 31-12-2005.
Artigo 4º.-Absorción e compensación.
As condicións económicas establecidas neste convenio absorben tódalas existentes ata a sinatura deste. Respectaranse as condicións económicas máis favorables pactadas nos contratos individuais de traballo.
Artigo 5º.-Conceptos retributivos.
As retribucións de cada traballador estarán compostas polo salario base de convenio e os complementos que para cada actividade, nivel e categoría se determinan, en relación co contido dos artigos seguintes.
O pagamento da nómina mensual efectuarase mediante transferencia bancaria á entidade previamente designada polo interesado, dentro dos cinco últimos días do mes.
O aboamento da nómina correspondente ó mes de decembro efectuarase o día 22 do dito mes.
Artigo 6º.-Salario base.
Ano 2003: o salario base para o persoal afectado por este convenio é o que se especifica para cada nivel e categoría na táboa salarial anexa número I.
Ano 2004: o salario base para o ano 2004 é o fixado na táboa salarial do ano 2003, incrementado no IPC do ano 2003.
Ano 2005: o salario base para o ano 2005 é o fixado na táboa salarial do ano 2004, incrementado no IPC do ano 2004.
Artigo 7º.-Antigüidade.
Tódolos traballadores percibirán en concepto de antigüidade as cantidades establecidas na táboa anexa número II.
Artigo 8º.-Pagas extraordinarias.
As gratificacións extraordinarias de verán, Nadal e beneficios aboaranse a razón dunha mensualidade cada unha, de salario base máis antigüidade.
A paga extra de verán devengarase desde o primeiro de xaneiro ó día 30 de xuño.
A paga extra de Nadal devengarase desde o primeiro de xullo ata o 31 de decembro.
A paga de beneficios devengarase desde o primeiro de xaneiro ó 31 de decembro.
Paga de verán: aboamento o 24 de xullo.
Paga de Nadal: aboamento o 22 de decembro.
Paga de beneficios: aboamento o 25 de marzo.
As pagas extras devengaranse día a día, non devengándose nas ausencias inxustificadas nin durante o tempo de baixa por IT, excepto cando a baixa sexa causada por accidente laboral ou accidente non laboral grave ou hospitalización durante os primeiros seis meses.
Artigo 9º.-Complemento de toxicidade, penosidade e perigosidade.
Establécese un complemento por traballos tóxicos, penosos e perigosos, a contía do cal se fixa en 100 A/mes para tódalas categorías.
Este complemento devengarase por día efectivamente traballado.
Revisión: para o ano 2004 e 2005 este complemento revisarase cos mesmos criterios que os establecidos no artigo 6º do salario base.
Artigo 10º.-Complemento de distancia e transporte urbano.
Todo o persoal afecto a este convenio percibirá un complemento extrasalarial denominado complemento de distancia e transporte urbano por un importe de 94 A/mes para o ano 2003, 100 A/mes para o ano 2004 e 106 A/mes para o ano 2005.
Este complemento devengarase por día efectivamente traballado.
Artigo 11º.-Complemento de quendas-nocturnidade.
O persoal acollido a esta xornada percibirá por quendas e nocturnidade a cantidade de 159 A/mes durante o ano 2003; 173 A/mes durante o ano 2004 e 187 A/mes durante o ano 2005, en concepto de quendas-nocturnidade.
Este complemento devengarase por mes efectivamente traballado.
Artigo 12º.-Complemento de garda-dispoñibilidade.
Os traballadores de garda-dispoñibilidade portarán durante a semana o buscapersoas correspondente fóra do horario da xornada laboral, onde recibirán tódolos avisos das situacións que se produzan.
Os labores de vixilancia e reparación serán obrigatorios, comezarán unha vez finalizada a xornada laboral ordinaria. O exceso de xornada retribuirase como horas extraordinarias.
O persoal de garda-dispoñibilidade terá á súa disposición un vehículo da empresa para atender coa maior brevidade posible os avisos que reciba.
A retribución a cada traballador por este concepto será a seguinte:
-Xefe de planta, encargado de planta, xefe de mantemento e oficiais 75 A/semanais.
-Peón de apoio: 45 A/semanais.
Artigo 13º.-Complemento de productividade.
Establécese un complemento de productividade na contía e para o persoal que se especifica:
Persoal laboratorio: 12 A/semanais.
Persoal administrativo: 10 A/semanais.
Artigo 14º.-Horas extraordinarias.
Poderanse realiza-las horas extraordinarias estructurais necesarias por acumulación de tarefas, ausencias imprevistas, cambios de quenda e outras circunstancias de carácter estructural, por causa da natureza do traballo que se vai executar.
O valor das horas extraordinarias é o fixado na táboa anexa número III.
Artigo 15º.-Xornada de traballo.
A xornada de traballo será de 1.748 horas (mil setecentas corenta e oito) auais, para o primeiro e segundo ano de vixencia. Para o terceiro ano será de 1.744 (mil setecentas corenta e catro) horas distribuídas segundo os seguintes horarios:
De luns a venres:
Xornada de mañá: 7.30 a 13.30 horas.
Xornada de tarde: 16.00 a 18.00 horas.
Para o persoal acollido ó sistema de quendas, o horario ó longo do ano será o seguinte:
Quenda de mañá: de 6.00 horas a 14.00 horas.
Quenda de tarde: de 14.00 horas a 22.00 horas.
Quenda de noite: de 22.00 horas a 6.00 horas.
Ó face-las quendas rotativas, teranse en conta os seguintes criterios:
1. Rotatividade de tódolos traballadores que estean inmersos neste.
2. Constitución dun calendario anual que estableza a xornada semanal e os descansos de cada traballador.
3. Procurarase a igualdade de descansos para desfrute dos sábados, domingos e festivos.
4. O cadrante anual de quendas confeccionado cos criterios establecidos, publicarase no taboleiro de anuncios da empresa na última quincena do ano anterior.
5. O dito cadrante conterá o cómputo da xornada anual, días que hai que traballar e descansos, así como os compoñentes dos equipos e a súa asignación ás quendas.
Quedan excluídos destes horarios, aqueles contratos de traballo que, pola función específica, deban realiza-lo seu traballo noutro horario distinto ó establecido na empresa para as categorías e funcións actuais.
Artigo 16º.-Vacacións.
Tódolos traballadores terán dereito a un período de vacacións anuais de 30 días naturais, que desfrutarán preferentemente no período comprendido entre o primeiro de xuño e o trinta de setembro.
Para o desfrute das vacacións fixarase un calendario rotativo, en función do período de desfrute previsto, que garanta que ningún traballador poida verse discriminado. Sen embargo, o calendario definitivo recollerá aquelas modificacións propostas polos traballadores, e libremente pactadas entre eles, sempre que non afecten significativamente ó servicio ó que estean asignados.
A retribución en período vacacional será: salario base máis antigüidade, complemento tóxico, complemento de transporte e complemento de quendas-nocturnidade.
Artigo 17º.-Festas.
Terán consideración de festas, todas aquelas que, regulamentariamente, estean determinadas; tamén o día 3 de novembro, San Martín de Porres, patrón da empresa. Se fose non laborable, cambiaríase polo día laborable inmediatamente anterior.
Artigo 18º.-Permisos e licencias.
O traballador, logo de aviso e posterior xustificación, poderá ausentarse do traballo con dereito a remuneración, por algún dos motivos e períodos seguintes:
-18 días naturais en caso de matrimonio ou parella de feito.
-6 días naturais en caso de falecemento de cónxuxe ou fillos.
-6 días naturais en caso de enfermidade grave de fillo ou cónxuxe.
-4 días naturais por nacemento de fillo.
-3 días naturais en caso de falecemento de pais, avós, netos ou irmáns do traballador ou do seu cónxuxe.
-1 día por traslado de domicilio.
-2 días naturais por enfermidade grave de pais, avós, netos ou irmáns do traballador ou do seu cónxuxe.
-1 día por asuntos propios, previo aviso de setenta e dúas horas.
As licencias enténdense vinculadas ó feito causante, debéndose desfrutar ó producirse este e posterior xustificación.
Artigo 19º.-Anticipos reintegrables.
Todo o persoal suxeito a este convenio poderá solicitar, con cargo ó fondo establecido neste artigo, anticipos reintegrables, que serán concedidos discrecionalmente pola dirección desta.
A forma de amortización será:
-Unha mensualidade que se vai amortizar en doce meses.
-Dúas mensualidades que se vai amortizar en vintecatro meses.
Establécense 1.800 A como cantidade máxima que se vai solicitar por anticipo e solicitante.
Terán prioridade para a concesión dos anticipos reintegrables aqueles traballadores que non solicitasen nunca este, ou que de telo feito, deixasen transcorrer máis tempo desde o pagamento da última amortización.
A empresa destinará para este fin a cantidade de 6.000 A.
Considéranse incluídas no fondo de cada ano as cantidades pendentes de reintegrar dos anticipos concedidos nos exercicios anteriores.
Artigo 20º.-Fondo social.
Créase un fondo social destinado a formación, asistencias, etc. con destino a tódolos traballadores que teñan unha antigüidade mínima recoñecida dun ano na empresa.
O importe será de 6.000 A para cada ano de vixencia.
A dirección da empresa aprobará os criterios e programas, vixiando a distribución destes fondos e a contía que se van aplicar en cada caso.
Artigo 21º.-Roupa de traballo.
Subministraranse a todo o persoal as necesarias e habituais pezas de roupa de traballo, quedando determinada a súa entrega na seguinte forma:
-Camisa de manga longa: 2 ó ano.
-Camisa de manga curta: 2 ó ano.
-Pantalón: 4 ó ano.
-Xersei: 2 ó ano.
-Calzado de seguridade: 2 pares ó ano (bota ou zapato).
-Anorak: 1 cada ano.
-Chaqueta curta: 4 ó ano ou 2 xerseis.
-Chuvasqueiro: 1 ó ano.
-Roupa de auga: cando o posto de traballo así o requira.
-Guantes de caucho segundo necesidades.
-Botas de auga de seguridade: 1 par ó ano.
-Gorra: 2 ó ano.
-Gorro: 2 ó ano.
-Chaleco: 1 ó ano.
-Toallas: 2 ó ano.
Persoal de laboratorio:
Bata: 2 ó ano.
Zocos: 1 par ó ano.
Chuvasqueiro: 1 ó ano.
Pantalón: 4 ó ano.
Casaca: 4 ó ano.
Será obrigatoria a utilización das pezas de roupa de traballo durante a xornada laboral.
As datas de entrega serán aproximadamente a primeira quincena de xuño para as pezas de roupa de verán e a segunda quincena de outubro para as pezas de roupa de inverno.
Todo o persoal terá dereito a servicio de lavandería por conta da empresa dous días á semana.
Artigo 22º.-Seguro de accidentes.
A empresa subscribirá unha póliza de accidentes de traballo que garanta a cada traballador as seguintes indemnizacións:
a) En caso de falecemento por accidente de traballo ou enfermidade profesional: 20.000 A.
b) En caso de incapacidade laboral permanente total, absoluta ou grande invalidez, derivadas de accidente de traballo ou enfermidade profesional: 25.000 A.
Artigo 23º.-Situación de incapacidade transitoria.
A empresa aboará a tódolos traballadores durante a situación de IT, derivada de accidente de traballo, e desde o primeiro día, a diferencia entre as prestacións da Seguridade Social e o 100% de salario base, antigüidade, transporte, toxicidade e, se é o caso, quendas, dispoñibilidade e productividade do mes anterior á baixa.
De igual xeito, complementarase ata o 100% de salario base, antigüidade, transporte, toxicidade e, se é o caso, quendas, dispoñibilidade e productividade do mes anterior á baixa, nos casos de hospitalización e convalecencia hospitalaria. A dita situación deberase acreditar fidedignamente para xera-lo dereito a este complemento.
Artigo 24º.-Retirada do permiso de conducir.
No suposto de que un traballador, con ou sen a categoría de conductor, realizando o seu cometido cun vehículo da empresa e cumprindo a función que lle foi asignada; se lle retirase provisionalmente o permiso de conducir, a empresa acomodarao a outro posto de traballo adecuado ás súas facultades e respectaralle a retribución da súa categoría profesional, por un máximo de 2 anos. Ó termo da suspensión será reintegrado ó seu posto de traballo.
Estes beneficios non terán lugar cando a causa de retirada do permiso de conducir débese a conducción temeraria, embriaguez ou drogadicción ou cando exista reincidencia.
Artigo 25º.-Seguridade e hixiene.
Dada a importancia que recoñecen os asinantes na prevención de accidentes, engádese este capítulo. Considerando ámbalas dúas partes a obriga de apli
ca-la lexislación sobre seguridade e hixiene vixente, así como a Lei 31/1995, de prevención de riscos laborais; para este efecto, a dirección e a representación legal dos traballadores velarán polo cumprimento das medidas legais e regulamentarias.
Todo traballador será recoñecido, ó menos unha vez ó ano. O resultado destes recoñecementos facilitaráselle a cada traballador de forma clara e lexible para el.
A dirección da empresa adoptará as medidas de seguridade e hixiene pertinentes como consecuencia do control do lugar do traballo, das instalacións e medios que pon a disposición dos traballadores. Estas medidas de protección afectarán igualmente ós traballadores obrigándose a traballar cos medios facilitados; así como coidar que os locais e instrumentos de traballo se encontren en perfectas condicións, debendo pór en coñecemento da dirección da empresa as anomalías que se detecten para que esta adopte as medidas oportunas.
Artigo 26º.-Cota sindical.
A empresa, logo de solicitude do interesado, efectuará as retencións pertinentes por cotas sindicais.
Artigo 27º.-Comisión mixta interpretativa do convenio.
Cantas dúbidas xurdan en relación coa interpretación do convenio serán sometidas á comisión paritaria que estará constituída por un representante designado polos traballadores e un pola dirección da empresa.
Os representantes da dirección da empresa e da representación dos traballadores deberán ter formado parte da comisión negociadora respectiva no convenio.
Tódolos conflictos, tanto individuais como colectivos que puidesen surdir durante a vixencia deste convenio, deberán someterse, como trámite previo e preceptivo, ó dictame desta comisión.
Artigo 28º.-Lexislación subsidiaria.
En todo o non recollido neste convenio, rexerá o disposto no convenio colectivo estatal das industrias de captación, elevación, conducción, tratamento, depuración e distribución de auga, Estatuto dos traballadores e demais normas vixentes aplicables.
ANEXO I
Categorías
Salario base 2003 (A/mes)
Xefe de planta
1.682
Encargado
1.201
Xefe mantemento
1.031
Analista
1.013
Axte. analista
869
Aux. admtvo.
694
Oficial 1ª
857
Oficial 2ª
801
Categorías
Salario base 2003 (A/mes)
Peón especialista planta/colector
700
Peón planta/colector
687
Os peóns con antigüidade superior a dous anos, ascenderán automaticamente a peóns especialistas.
ANEXO II
Categorías
1 bienio
(A/mes)
2 bienios
(A/mes)
3 bienios
(A/mes)
3 bien.
e 1 quinq.
(A/mes)
3 bien.
e 2 quinq.
(A/mes)
3 bien.
e 3 quinq.
(A/mes)
Todas
30,05
60,10
90,15
120,20
150,25
180,30
ANEXO III
Categorías
Valor hora extra diurna, nocturna e festiva (A/hora)
Analista
15
Axudante analista
15
Aux. administrativo
12
Oficial 1ª
15
Oficial 2ª
15
Peón especialista
12
Peón
12
Disposición derradeira:
Son partes asinantes deste convenio colectivo:
-Pola parte económica: José L. García Ibáñez, Andrés F. Mariño Vilar, José L. Cividanes Matos, José L. Cabana Glez.
-Pola parte social: Gabriel Lorenzo Pascual (delegado de persoal).
-Asesor: José C. Casal Iglesias.
Acta final:
Reunidos na sala de reunións do centro de traballo EDAR Río Lagares da empresa Tratamiento Industrial de Aguas, S.A (Trainasa), sito na rúa Ricardo Mella, s/n, de Vigo a comisión negociadora do convenio colectivo, composta polas persoas que a continuación se relacionan, acordan aproba-lo texto do convenio colectivo que se achega, e en proba de conformidade, asinan esta acta en Vigo, 10 de novembro do ano 2003.
-Pola parte económica: José L. García Ibañez, Andrés F. Mariño Vilar, José L. Cividanes Matos, José L. Cabana Glez.
-Pola parte social: Gabriel Lorenzo Pascual (delegado de persoal).
-Asesor: José C. Casal Iglesias.